**Eterna noastră rană**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eterna noastră rană

...

Te-ai născut din dor și din balade,

Înțelept ascuns între poeme,

Ne ești voievodul fără vreme

Luceafărul frumos și cumsecade!

...

Te-ai prins în horă cu codrii de aramă,

Slova ta ardea ca focul viu,

Ai încărcat cu rod geniul pustiu,

Când ai văzut în țara ta o mamă!

...

Ai ridicat în slavă gloria străbună,

Coborând din cer ca Prometeu,

Iar după tine noi, la Dumnezeu

Ne putem ruga-n limba română!

..

Din chipul tău ne-am făcut icoană

Din versul tău ne-am făcut izvoare,

Tinerețea ta și-acum ne doare,

Că vei rămâne eterna noastră rană!